Hrvatski izdavači 2013. poslovnu godinu, prema podacima Fine, završili su sa 114 milijuna kuna minusa. Rashodi su smanjeni, međutim još premašuju ostvarene prihode, koji su također smanjeni u odnosu na 2012. godinu. Zabilježen je neznatan porast broja zaposlenih u odnosu na prethodnu godinu – 0,3%.

Među ‘'Top 10’' po ukupnim prihodima su Narodne novine sa 385,5 milijuna kuna prihoda i 12,2 milijuna kuna dobiti. Slijede 24 sata sa 260,5 milijuna kuna prihoda i 15,9 milijuna kuna dobiti te Večernji list s oko 202 milijuna kuna prihoda i nešto manje od 4 milijuna kuna dobiti. EPH mediji bilježili su lani ukupni prihod od 178,25 milijuna kuna, ali i gubitak od gotovo 5 milijuna kuna.

Među ‘'prvih deset'’ su i Slobodna Dalmacija sa 127,6 milijuna kuna prihoda i 81 milijun kuna gubitka te Europapress holding sa 105,6 milijuna kuna prihoda i više od 97 milijuna kuna gubitka. Od izdavača novina među prvih deset uvrstio se i Novi list s nešto više od 97 milijuna kuna prihoda i gubitkom nešto iznad pet milijuna kuna.

U toj je skupini i Školska knjiga (170 milijuna kuna prihoda i 6,2 milijuna kuna dobiti), Profil International sa 67,6 milijuna kuna prihoda i 1,56 milijuna kuna dobiti) te Mozaik knjiga sa 65,6 milijuna kuna prihoda i gubitkom od 3,2 milijuna kuna. Tih deset najvećih izdavača ostvarilo je 59,5 posto ukupnih prihoda prihoda poduzetnika registriranih za izdavanje knjiga, periodičnih publikacija i ostalu izdavačku djelatnost.

Top 10 poduzetnika prema ukupnom prihodu u 2013. godini u skupini djelatnosti 58.1 – Izdavanje knjiga, periodičnih publikacija i ostale izdavačke djelatnosti

Broj poduzetnika i broj zaposlenih te financijski rezultati poslovanja poduzetnika u djelatnosti izdavanja knjiga, periodičnih publikacija i ostale izdavačke djelatnosti u 2013. godini iznosi u kunama